Priemonės „Inoklaster LT“ atsakymai į aktualius klausimus yra parengti vadovaujantis Lietuvos Respublikos ūkio ministro 2016 m. gegužės 23 d. įsakymu Nr. 4-368 patvirtintu „2014-2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-833 „Inoklaster LT“ projektų finansavimo sąlygų aprašu Nr. 1“ (toliau – Aprašas) ir susijusiais dokumentais.

1. **Kas yra moksliniai tyrimai?**

Aprašo 4.5 punkte nurodoma, kad moksliniai tyrimai atitinka pramoninių tyrimų sąvoką, kuri yra apibrėžta [2014 m. birželio 17 d. Komisijos reglamento (ES) Nr. 651/2014 2 straipsnio 85 punkte](http://www.ltkt.lt/userfiles/Isimties%20reglamentas.pdf):

„pramoniniai tyrimai – suplanuoti moksliniai tyrimai arba labai svarbūs tyrimai, kuriais siekiama įgyti naujų žinių ir gebėjimų, reikalingų naujiems produktams, procesams ar paslaugoms kurti arba esamiems produktams, procesams ar paslaugoms labai patobulinti. Jie apima sudėtinių sistemų dalių kūrimą ir gali apimti prototipų kūrimą laboratorijos aplinkoje arba aplinkoje, kurioje modeliuojamos sąsajos su esama sistema, taip pat bandomųjų linijų kūrimą, kai to reikia pramoniniams tyrimams ir visų pirma bendram technologiniam patvirtinimui;“

1. **Kas yra eksperimentinė plėtra?**

Aprašo 4.1 punkte nurodoma, kad eksperimentinė plėtra atitinka bandomosios taikomosios veiklos sąvoką, kur yra apibrėžta [2014 m. birželio 17 d. Komisijos reglamento (ES) Nr. 651/2014 2 straipsnio 86 punkte](http://www.ltkt.lt/userfiles/Isimties%20reglamentas.pdf):

„bandomoji taikomoji veikla – mokslinių, technologinių, verslo ir kitų atitinkamų žinių bei gebėjimų įgijimas, sujungimas, formavimas ir taikymas siekiant sukurti naujus arba patobulintus produktus, procesus arba paslaugas. Į šią sąvoką taip pat gali būti įtraukta veikla, kurios tikslas yra, pavyzdžiui, naujų produktų, procesų arba paslaugų koncepcinis formulavimas, planavimas ir dokumentavimas.

Bandomoji taikomoji veikla gali apimti naujų arba patobulintų produktų, procesų ar paslaugų prototipų kūrimą, demonstravimą, bandomųjų projektų kūrimą, bandymą ir tvirtinimą realias naudojimo sąlygas atitinkančioje aplinkoje, kai pagrindinis tikslas yra labiau techniškai patobulinti produktus, procesus ar paslaugas, kurie nėra iš esmės įtvirtinti. Tai taip pat gali apimti tinkamo komerciškai naudoti prototipo ar bandomojo vieneto kūrimą, jeigu tai yra galutinis komercinis produktas ir jeigu tokį produktą būtų per brangu gaminti vien tam, kad jis būtų pademonstruotas ir patvirtintas. Bandomoji taikomoji veikla neapima esamų produktų, gamybos linijų, gamybos procesų, paslaugų ir vykdomos kitų rūšių veiklos įprastinių arba periodinių pakeitimų, net jei tokie pakeitimai gali reikšti patobulinimą;“

1. **Kas yra klasteris?**

Aprašo 4.4 punkte nurodoma, kad klasteris atitinka inovacijų grupės sąvoką, apibrėžtą [2014 m. birželio 17 d. Komisijos reglamento (ES) Nr. 651/2014 2 straipsnio 92 punkte](http://www.ltkt.lt/userfiles/Isimties%20reglamentas.pdf):

„inovacijų grupės – nepriklausomų šalių struktūros arba organizuotos grupės (kaip antai veiklą pradedančios novatoriškos įmonės, mažosios, vidutinės ir didelės įmonės, taip pat mokslinių tyrimų ir žinių sklaidos organizacijos, ne pelno organizacijos ir kiti susiję ekonominės veiklos vykdytojai), suskurtos inovacijų diegimo veiklai skatinti teikiant paramą, bendrai naudojant įrenginius, keičiantis žiniomis bei patirtimi ir efektyviai prisidedant prie žinių perdavimo, tinklų veiklos, informacijos sklaidos ir įmonių ir kitų grupės organizacijų tarpusavio bendradarbiavimo;“

1. **Kas yra organizacinių inovacijų diegimas?**

Aprašo 4.7 punkte nurodoma, kad organizacinių inovacijų diegimas yra apibrėžtas [2014 m. birželio 17 d. Komisijos reglamento (ES) Nr. 651/2014 2 straipsnio 96 punkte](http://www.ltkt.lt/userfiles/Isimties%20reglamentas.pdf):

„organizacinių inovacijų diegimas – naujo organizacinio metodo taikymas įmonės verslo praktikoje, organizuojant darbo vietas arba išorės santykių srityse, išskyrus pokyčius, paremtus įmonėje jau naudojamais organizaciniais metodais, valdymo strategijos pokyčius, jungimąsi ir įsigijimą, procesų nebetaikymą, paprastą kapitalo pakeitimą arba padidinimą, pokyčius, susijusius tik su gamyklos kainų kitimu, gamybą pagal užsakymą, lokalizavimą, reguliarius sezoninius ir kitus cikliškus pokyčius, prekybą naujais arba labai patobulintais gaminiais;“

1. **Kas yra procesų inovacijų diegimas?**

Aprašo 4.8 punkte nurodoma, kad procesų inovacijų diegimas yra apibrėžtas [2014 m. birželio 17 d. Komisijos reglamento (ES) Nr. 651/2014 2 straipsnio 97 punkte](http://www.ltkt.lt/userfiles/Isimties%20reglamentas.pdf):

„procesų inovacijų diegimas – naujo arba labai patobulinto gamybos arba pateikimo būdo diegimas (įskaitant svarbius technologijų, įrenginių arba programinės įrangos pakeitimus), išskyrus nedidelius pokyčius arba patobulinimus, gamybinių arba aptarnavimo pajėgumų didinimą, įdiegiant papildomas gamybos arba logistikos sistemas, labai panašias į jau naudojamas, procesų nebetaikymą, paprastą kapitalo pakeitimą arba padidinimą, pokyčius, susijusius tik su gamyklos kainų kitimu, gamybą pagal užsakymą, lokalizavimą, reguliarius sezoninius ir kitus cikliškus pokyčius, prekybą naujais arba labai patobulintais gaminiais;“

1. **Kas yra juridiniai asmenys, eksploatuojantys klasterį?**

Aprašo 4.3 punkte nurodoma, kad juridiniai asmenys, eksploatuojantys klasterį yra apibrėžti [2014 m. birželio 17 d. Komisijos reglamento (ES) Nr. 651/2014 27 straipsnio 2 dalyje](http://www.ltkt.lt/userfiles/Isimties%20reglamentas.pdf):

„pagalba inovacijų grupėms teikiama tik inovacijų grupę (grupių organizaciją) eksploatuojančiam juridiniam asmeniui.“

1. **Kokioms sritims finansavimas negali būti skirtas?**

Finansavimas negalimas sritimis, kurios nurodytos 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 3 straipsnio 3 dalyje ir [2014 m. birželio 17 d. Komisijos reglamento (ES) Nr. 651/2014 1 straipsnio 2-5 dalyse ir 4 straipsnyje.](http://www.ltkt.lt/userfiles/Isimties%20reglamentas.pdf)

1. **Ar juridinis asmuo, eksploatuojantis klasterį yra tas pats, kaip ir klasterio koordinatorius?**

Taip.

1. **Ar ta pati asociacija galėtų būti pareiškėju kelis kartus?**

Taip.

1. **Aprašo 21.4 punkte nurodyta, kad „klasteriai planuojantys investicijas į MTEPI infrastruktūrą privalo turėti klasterio MTEPI veiklų planą 3 metams, kuriame būtų numatyti įsipareigojimai dėl jo vykdymo“. Kurie turi būti pradiniai šio plano metai?**

Šie metai nustatomi priklausomai nuo to, kada atliekamos pirmosios investicijos į MTEPI infrastruktūrą.

1. **Kelių 2016 m. ketvirčių finansinės atskaitomybės dokumentus reikia pateikti?**

2016 m. I ir II ketvirčių.

1. **Aprašo 55.7 punkte prašoma pateikti nepriklausomų klasterio narių, vykdančių MTEPI veiklas, Lietuvos statistikos departamentui ir VMI teiktas deklaracijas, pažymas, dokumentus, patvirtinančius MTEPI veiklų vykdymą. Už kurį laiką turi būti pateiktos šios pažymos?**

Šis informacija reikalinga už 2015 m.

1. **Ar projekto įgyvendinimo metu ir po projekto atsiradusių naujų klasterio narių išlaidos bus įskaičiuojamos vertinant Aprašo 2 priedo 2 kriterijų?**

Taip.

1. **Per kurį laiką klasteris turi įsijungti į tarptautinį tinklą, siekdamas gauti didesnį balą pagal Aprašo 2 priedo 4 kriterijaus 1 dalį?**

Jei klasteris pateikia ne duomenis apie prisijungimą, o ketinimų prisijungti prie tarptautinio tinklo protokolą (jame turi būti nurodyta planuojamo prisijungimo data, ne vėlesnė, nei projekto įgyvendinimo laikotarpis), finansavimo skyrimo atveju į projekto finansavimo ir administravimo sutarties specialiąsias sąlygas įrašoma data, kada klasteris planuoja prisijungti prie tarptautinio tinkle.

1. **Ar Aprašo 2 priedo 5 kriterijaus atveju balai skiriami automatiškai, jeigu projektas atitinka kitus kriterijus?**

Ne, balai neskiriami automatiškai, atitikimas kriterijaus reikalavimas yra įvertinamas.

1. **Kas laikoma tarptautiniu tinklu?**

Tarptautinis tinklas suprantamas plačiąja prasme: tai gali būti dalyvavimas tarptautinės organizacijos veikloje, tam tikroje bendradarbiavimo platformoje MTEPI srityje, taip pat dalyvavimas tarptautinėse programose, įvairiuose tarptautiniuose projektuose, vertės kūrimo grandinėse ir pan.

1. **Ar tai, kad į Lietuvoje veikiantį klasterį yra pritrauktas narys(-iai) iš užsienio būtų laikoma, kad tai yra tarptautinis tinklas ir tokiam projektui būtų galima suteikti balus?**

Ne, tai nebūtų laikoma įsitraukimu į tarptautinį tinklą.